Урок літаратурнага чытання

Клас: 3

Тэма: Рыгор Ігнаценка. Патрэбная справа

Мэты:

* удасканальваць навык чытання: правільнасць, асэнсаванасць, бегласць, выразнасць;
* фарміраваць уменні працы з творам (вызначэнне галоўнай думкі);
* развіваць маўленне, вобразнае мысленне;
* выхоўваць клапатлівыя адносіны да прыроды.

Абсталяванне: падручнік (А.В. Вольскі, І. А. Гімпель. Літаратурнае чытанне. 3 клас. 4.2), мультымедыйная ўстаноўка, заданні групам, малюнкі да твора, ілюстрацыі з выявамі мурашак, мурашніка ў лесе, тэст “Правер сябе”, жэтоны.

Тып урока: Засваенне новых ведаў.

Ход урока

1. Арганізацыйны момант. Псіхалагічны настрой

* У мяне сёння цудоўны настрой. А з якім настроем вы пачынаеце ўрок?
* Што трэба, каб ўрок быў паспяховым? (Веды, цярпенне, супрацоўніцтва, увага)

1. Я жадаю вам добрага настрою ад вашай творчай натхнёнай працы і, каб веды, атрыманыя на ўроку, сталі для вас патрэбнымі.
2. Маўленчая размінка

* Ці любіце вы сядзець без справы, нічога не рабіць?
* Тады прачытаем хорам наступныя радкі:

Дзень без руху – нецікавы,

Не люблю сядзець без справы. (Слайд).

В. Рамашка

* Пастарайцеся вымавіць іх такім тонам, як бы гэтыя словы сказаў хлопчык, дзядуля.

1. Падрыхтоўка да ўспрымання новага матэрыялу

* Сёння я запрашаю вас на сустрэчу з лесам, з яго жыхарамі.
* Пра якіх лясных жыхароў сёння пойдзе размова ў апавяданні? Вам цікава? Тады прачытайце і адгадайце загадку:

Лясныя жыхары будуюць без вуглоў дамы.

А хто іх абараняе, той прыроду зберагае.

* Пра каго пойдзе размова ў апавяданні?
* Так. Пра мурашак. (Слайд).

1. Паведамленне новай тэмы, задач урока

* Сёння на ўроку мы будзем чытаць апавяданне беларускага пісьменніка Рыгора Ігнаценкі “Патрэбная справа”, працаваць над зместам твора, вызначаць яго галоўную думку, гаварыць пра адносіны чалавека да прыроды. Многія з вас пабудуць у ролі пісьменнікаў, артыстаў. За кожны правільны адказ вы атрымаеце жэтон.
* Спачатку паслухаем паведамленне пра аўтара апавядання “Патрэбная справа”, якое падрыхтавала Ціханава Анастасія.

Рыгор Канстанцінавіч Ігнаценка нарадзіўся 20 лістапада 1930 года ў вёсцы Вусаўка Касцюковіцкага раёна Магілёўскай вобласці. Ён вельмі любіў назіраць за прыродай і напісаў шмат кніг пра яе: “У рок у лесе”, “Рабчыкі спяваюць”, “Дзе матылькі зімуюць”, “Зацугляны шчупак” і інш. У гэтых творах выказана любоў і замілаванне прыгажосцю роднага краю.

1. Чытанне твора настаўнікам

* А зараз мы з вамі завітаем ў лес. (Слайд. Лес з гукамі птушак) Паслухайце ўважліва апавяданне і падумайце, чаму яно так называецца.

Выразнае чытанне апавядання настаўнікам.

* Ці спадабалася вам апавяданне?
* Чаму аўтар так назваў гэты твор?

1. Слоўнікавая работа

* У апавяданні ёсць словы, значэнне якіх вы можа не разумееце. Пастарайцеся іх растлумачыць. (Слайд).

Прачытайце:

Жардзіна. (Доўгая тоўстая жэрдка.)

Квартал. (Пэўны ўчастак лесу.)

* А на чым было напісана слова “квартал”? (На невялікай дошчачцы.)

Купіна. ( Грудок сухой цвёрдай зямлі на нізкім або балоцістым месцы, аброслы мохам, травой.

* А хто сеў на купіну адпачыць? (Дзед Міхал.)

1. Чытанне апавядання вучнямі. Аналіз твора

* Прачытайце апавяданне правільна, выразна, з інтанацыяй.

Выразнае чытанне вучнямі тэкста па сэнсавых частках услых па аднаму.

* Хто з’яўляецца галоўным героем апавядання?
* Як звалі дзядулю Сяргейкі?
* Ці можна сказаць, што дзядуля Сяргейкі вельмі любіць лес? Якія ўрыўкі твора гавораць пра гэта? Прачытайце.
* Чаму вучыў дзед Міхал Сяргейку?
* Для чаго трэба агароджваць мурашнікі?
* Што даведаўся хлопчык пра мурашак?
* У якіх радках твора заключаецца галоўная думка? Прачытайце.
* Што б сказалі мурашкі дзядулю з хлопчыкам?
* Чаму ў народзе іншы раз кажуць пра чалавека: “Працавіты як мурашка”?

Фізкультхвілінка

Мы – мурашачкі малыя,

Але дужыя і ўдалыя.

Пабягуць па дарожках

Нашы хуткія ножкі.

Знойдзем мы былінку,

Пакладзем на спінку.

Шмат былінак прынясём

І ўзвядзём высокі дом. (Слайд).

* Сёння да нас на ўрок прыйшоў чалавек, які добра ведае лес і клапоціцца пра яго. Гэта тата Клімашэўскага Нікіты – Клімашэўскі Дзмітрый Аляксандравіч, галоўны ляснічы Пухавіцкага лясгаса, дэпутат раённага Савета дэпутатаў Пухавіцкага раёна.

Дзмітрый Аляксандравіч раскажа нам пра цікавае жыццё мурашак і адносіны да іх.

1. Гульня “Дапамажы героям”. (Работа па ўстанаўленню лагічнай паслядоўнасці падзей у апавяданні па малюнках.)
2. Работа ў групах.

Кожная група вучняў падбірае патрэбныя загалоўкі да малюнкаў. “Агляд мурашніка”, “Справа зроблена”, Адпачынак”.

1 група: Прыдумаць працяг апавядання.

2 група: Суаднесці характарыстыкі да герояў апавядання.

3 група: Праінсцэніраваць урывак з апавядання.

* Уявіце сябе героямі твора і праінсцэніруйце дыялог дзядулі і хлопчыка. (Слайд).

1. Справаздача груп па выкананню заданняў.
2. Дыягнастычны тэст “Правер сябе”. Падлічванне жэтонаў і балаў па тэсту. (Слайд).
3. Падвядзенне вынікаў урока

1)Які твор мы сёння чыталі?

2)Чаму вучыць гэтае апавяданне?

3)Што трэба рабіць, каб зберагчы прыроду?

1. Дамашняе заданне

Навучыцца выразна чытаць апавяданне і пераказваць яго.

14. Рэфлексія (вызначэнне псіхолага – эмацыянальнага настрою вучняў.)

* У залежнасці ад таго, які ў вас настрой, прымацуйце мурашачку. Калі дрэнны, то каля мурашніка, калі добры, то на мурашніку.

І дарослыя, і дзеці –

Усе суседзі па сусвеце,

Дарагі ты наш сусед!

Беражы зямлю як след! У. Мазго